open-index/open-wikipedia-markdown huggingface dataset:
Trafigura

**Trafigura** er et internasjonalt firma som handler med metaller og energi, inkludert olje. Trafigura er verdens tredje største uavhengige oljetrader.

Firmaet ble etablert i 1993 av Claude Dauphin og Eric de Turkheim. De hadde arbeidet sammen som oljetradere i firmaet Glencore, som er basert i Zug i Sveits. Siden starten har firmaet vokst kraftig, og det har nå 55 kontorer i 36 land. I 2007 omsatte Trafigura for over 57&nbsp;milliarder amerikanske dollar.

Trafigura har vært involvert i flere politiske og miljømessige skandaler. Firmaet var involvert i korrupsjonsskandalen rundt Iraks Olje for mat-program under embargoen mellom den første og den andre Irak-krigen. Firmaet stod også bak giftutslippet på Elfenbenskysten i 2006, som førte til 15 dødsfall og at mer enn 100&nbsp;000 ble syke. Firmaet stod også bak ulovlig vasking av coker bensin ved Vest Tank i Sløvåg i Sogn og Fjordane, som førte til Vest Tank-ulykken i 2007.

## Selskapsstruktur
Noen av Trafiguras viktigste internasjonale enheter:

* Trafigura Beheer BV – basert i Nederland
* Trafigura AG – selskapets hovedkontor, beliggende i Luzern i Sveits. Kontoret har også ansvaret for forretningene i USA.
* Trafigura Pte Ltd – har ansvar for gruppens oljetrading i Det fjerne østen
* Puma Group of Companies – har ansvar for den globale olje-lagringskapasiteten, samt anleggsmidler for distribusjon, samt investeringer
* Galena Asset Management – er basert i London, og er FSA-registrert. Gjennom denne divisjonen etablerte og forvalter Trafiguras ulike fond
* Alexela – et datterselskap av Trafigura. Estisk oljeforhandler som også eier Alexela Sløvåg, som kjøpte Vest Tank-anlegget etter eksplosjonen i 2007

## Referanser


## Eksterne lenker
*
Sulak

**Sulak** (russisk: Сула́к) er ei elv i republikken Dagestan i Russland. Den er 144&nbsp;km lang, med et nedbørfelt på 15&nbsp;200&nbsp;km². Middelvannføringen er på 176&nbsp;m³/s.

Den har sitt utspring som elvene Avar Kojsu og Andi Kojsu på nordhellingen av de østlige Kaukasusfjellene, og Sulak dannes ved samløpet av disse to elvene. Den renner derfra mot nord gjennom den 700-1500&nbsp;meter dype Sulak-kløfta, og kommer ut av fjellene til en bred dal. Etter å ha passert byen Kiziljurt snur elva snur gradvis mot øst, og danner et stort delta ved utløpet i Det kaspiske hav.

Sulak brukes til vannforsyning for byene Makhatsjkala og Kaspijsk. Langs Sulak er det bygget en serie vannkraftverk med en samlet ytelse på 1345,6&nbsp;MW:
* Tsjirkej-demningen (Tsjirkejskaja GES, øverst)
* Gergebil-demningen (Gergebilskaja GES)
* Tsjirjurt vannkraftverk (Tsjirjurtovskije Kompleks, i alt 3 demninger)
* Miatli-demningen (Miatlinskaja GES) 
* Irganai-demningen (Irganaiskaja GES)
Glanskrattmåler

**Glanskrattmåler** (*Lampropteryx otregiata*) er en sommerfugl i gruppen av de egentlige målere  (Geometridae). Den er funnet spredt nord til Nordland i Norge.

## Utseende
En middelsstor (vingespenn 21 – 27 mm), slank, brungrå måler. Den kan ligne på flere andre arter, men kan kjennes på at det er flere, vanligvis tydelige, mørke ringer i den bakerste delen av forvingenes brede tverrbånd. **Forvingen** er lyst brungrå, i midten med et bredt, brungrått (lysere enn hos mange andre arter) tverrbånd. Dette er hakkete i kantet og kantet med en dobbel, hvit stripe. I den bakerste delen av tverrbåndet er det 3 – 4 mørke ringer. I vingespissen er det en hvit skråstrek, langs vingens ytterkant noen hvite og mørkebrune (tofargede) flekker. **Bakvingen** er silkeaktig hvit, bakhjørnet mørkere. Larven er gulbrun, litt lysere på de bakerste leddene. Kroppen virker noe knudrete og har enkelte korte, utstående børster. På de midterste ryggleddene har den U-formede, mørke flekker med en mørkbrun flekk midt i U-en. 

## Levevis
Glanskrattmåler lever på fuktige steder der vertsplantene vokser. Larvene lever på myrmaure (*Galium palustre*), kanskje også på sumpmaure (*Galium uliginosum*). De voksne målerne har to generasjoner hver sommer, i alle fall i Storbritannia, som flyr i mai – juni og august – september.

## Utbredelse
Arten finnes i Europa, unntatt den sørvestligste delen, og videre østover gjennom Russland til Japan. I Norge er den funnet nord til det sørligste Nordland, men synes å mangle på Vestlandet.

## Referanser




## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider. ISBN 82-995095-1-3

* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lampropteryx_otregiata.html

* UK moths, *Lampropteryx otregiata*: https://web.archive.org/web/20071019030410/http://ukmoths.org.uk/show.php?bf=1751

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site: http://www.kolumbus.fi/silvonen/lnel/g9/Lamotreg.htm
Olava

**Olava** er et kvinnenavn dannet av mannsnavnet *[[Olav]]* som er dannet av urnordiske *anu*, «ane», og *laiba<small>R</small>*, «arving, etterkommer».

## Utbredelse

|}

Olava var et populært navn på norske jentebarn på midten av 1800-tallet.

## Kjente personer med navnet
Personene i listen er ordnet kronologisk etter fødselsår.
* Hanna Olava Winsnes (1789–1872), norsk kokebokforfatter
* Olava Bidtnes (f. 1938), norsk forfatter
* Kirsten Olava Hofstad (f. 1960), norsk politiker
* Ingrid Olava Brænd Eriksen (f. 1981), norsk musiker og sangerinne

## Referanser


## Eksterne lenker
*
Sangzhi

**Sangzhi** (kinesisk: 桑植县; pinyin: *Sāngzhí Xiàn*) er et fylke i byprefekturet Zhangjiajie nordvest i provinsen Hunan i Folkerepublikken Kina. Befolkningen var på  innbyggere i 1999.

## Kulturminner

Barndomshjemmet til den kommunistiske hærføreren og politikeren He Long (1896-1969, *He Long guju*, 贺龙故居) ble i 2006 oppført på listen over Kinas kulturminnesmerker.

## Administrative enheter
**Storkommunene** Liyuan 澧源镇, Ruitapu 瑞塔铺镇, Guandiping 官地坪镇, Liangshuikou 凉水口镇, Longtaping 龙潭坪镇, Wudaoshui 五道水镇, Chenjiahe 陈家河镇, Liaojiacun 廖家村镇, 
Lifuta 利福塔镇.

**Kommunene** Kongkeshu 空壳树乡, Mihu 汨湖乡, Zhuyeping 竹叶坪乡, Zoumaping for baifolket 走马坪白族乡, Renchaoxi 人潮溪乡, Xilian 西莲乡, Baishi 白石乡, Liujiaping for baifolket 刘家坪白族乡, Furongjiao for baifolket 芙蓉桥白族乡, Maidiping for baifolket 麦地坪白族乡, Mahekou for baifolket 马合口白族乡, Changtangping 长潭坪乡, Linxihe for baifolket 淋溪河白族乡, Hongjiaguan for baifolket 洪家关白族乡, Qiaoziwan 桥自湾乡, Guluoshan 谷罗山乡, Shataping 沙塔坪乡, Kuzhuping 苦竹坪乡, Sifangxi 四方溪乡, Bamaoxi 芭茅溪乡, Xishaping 细沙坪乡, Badagong 八大公山乡, Jianjiapo 蹇家坡乡, Yanwukou 岩屋口乡, Hekou 河口乡, Shanghexi 上河溪乡,  Lianghekou 两河口乡, Daguquan 打鼓泉乡, Shanghejie 上洞街乡.

## Referanser


## Eksterne lenker
* Sangzhi Xian
Huadu

**Huadu** (kinesisk: 花都区; pinyin: *Huādū Qū*) er et bydistrikt i Guangzhou i provinsen Guangdong i Folkerepublikken Kina. Det eldre fylket **Hua** lå her.

Ved folketellingen i 2000 kom man til 713&nbsp;363&nbsp;innbyggere i Huadu.

## Historie
Området omfatter tildels et relativt uveisomt fjellområde og var tidligere delt mellom fem fylker, og ble et yndet tilholdssted for lovløse elementer. I 1684 ble det etablert som eget fylke, ved navnet *Hua*, og Qing-dynastiet stasjonerte relativt store troppestyrker der for å sikre at forholdene ble normalisert.

Området fikk status som bydistrikt i 1993.

Hong Xiuquan (født *Hong Renkun*, 10. januar 1812 – 1. juni 1864), en hakkakineser, lederen av Taipingopprøret, stammet fra Hua.

## Administrative enheter

## Samferdsel

### Fly
Guangzhous nye storflyplass Guangzhou Baiyun internasjonale lufthavn ligger for det meste i Huadu.

### Jernbane
Høyhastighetsbanen Wuhan-Guangzhou og den tradisjonelle jernbanehovedlinjen, Jingguangbanen, mellom Guangzhou og Wuhan har stoppested her.

### Vei
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Eksterne lenker
*
Sunzja

**Sunzja** (russisk: Су́нжа, ossetisk: Сунжæ &ndash; *Sunžæ*, tsjetsjensk: Соьлжа &ndash; *Sölƶa*) er ei elv i republikkene Nord-Ossetia, Ingusjetia og Tsjetsjenia i Russland. Den er ei høyre sideelv til Terek. Sunzja er 278&nbsp;km lang, med et nedbørfelt på 12&nbsp;200&nbsp;km². Elva har sitt utspring på nordhellingen av Kaukasus. De viktigste sideelvene er Assa og Argun. 

Elva benyttes til irrigasjon. Langs Sunzja ligger byene Nazran, Karabulak, Groznyj (hovedstaden i Tsjetsjenia) og Gudermes. Under de tsjetsjenske krigene medførte ødeleggelsen av petroleumsreservoarer at Sunzja ble forurenset av olje.

## Referanser


## Eksterne lenker
*
Argun (elv i Kaukasus)

**Argun** (russisk: Аргу́н; georgisk: არღუნი) er ei elv i Georgia og republikken Tsjetsjenia i Russland. Den er ei sideelv til Sunzja. Argun er 148 kilometer lang, og har et nedbørfelt på . Elva har sitt utspring i Georgia, på nordhellingen av Kaukasus, og renner derfra ned gjennom det vestlige Tsjetsjenia, til den munner ut i Sunzja rundt 20 kilometer øst for Groznyj.

Området ved Argun var det første stedet tsjetsjenere bosatte seg, og det finnes mange ruiner av tidligere landsbyer bygget i tradisjonell stil. Før krigene i Tsjetsjenia hadde regionen ved elva mange gårder og hus. Byen Argun, som er oppkalt etter elva, ligger rundt 7 kilometer oppstrøms fra munningen i Sunzja.

## Referanser


## Eksterne lenker
*
Jiangyan

**Jiangyan** () er et bydistrikt i byprefekturet Taizhou i provinsen Jiangsu i Folkerepublikken Kina. Den hadde i 1999 en befolkning på  innbyggere.

Bydistriktet er kjent for båtfestivalen i kommunen Qintong, som har aner tilbake til Mingdynastiet. Pekingoperaartisten Mei Lanfang stammer herfra og politikeren Hu Jintao ble også født her.

## Kulturminner
Tianmushan (天目山遗址, *Tianmushan yizhi*) fra Det vestlige Zhou-dynastis tid ble i 2006 oppført på listen over Folkerepublikken Kinas kulturminner. 

## Administrative enheter
Bydistriktet er inndelt i en rekke kommuner: 

## Samferdsel
Kinas riksvei 328 i løper gjennom området, fra Nanjing via blant annet Yangzhou til Nantong.  

## Referanser


## Eksterne lenker
* Offisielle hjemmesider
* Tianmushan yizhi
Jiashan (Jiaxing)

**Jiashan** (kinesisk: 嘉善县; pinyin: *Jiāshàn Xiàn*), tidligere **Kashan**, er et fylke i byprefekturet Jiaxing i provinsen Zhejiang i Folkerepublikken Kina. I 1999 hadde det en befolkning på  innbyggere.

## Administrative enheter
Jiashan består av elleve storkommuner: Weitang, Huimin, Ganyao, Xitang, Hongxi, Tianning, Yangmiao, Taozhuang, Dingzha, Yaozhuang, Dayun.

## Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.

## Referanser
Jiashan

**Jiashan** kan være:

*Fylket Jiashan i byprefekturet Jiaxing i provinsen Zhejiang i Folkerepublikken Kina.
*Det lille stedet Jiashan i provinsen Anhui der det er blitt funnet rester fra det gamle kinesiske Shang-dynastiet.
Eifelakvedukten

**Eifelakvedukten** var en av de lengste akveduktene i Romerriket, og ble bygget rundt år 80 i det området som i dag er Tyskland. Akvedukten gikk fra fjellkjeden Eifel og fraktet vann 95 kilometer til den romerske byen *Colonia Claudia Ara Agrippinensium*, dagens Köln. 

Det meste av konstruksjonen var under jorden, og vannet strømmet ved hjelp av gravitasjonskraften alene. Det ble bygget noen broer for å krysse dalfører. En av dem var hele 1&nbsp;400 meter lang.

## Eksterne lenker
* 
* Romertidens Köln (tysk)
* Liste over romerske akvedukter (engelsk)
* Om Eifelakvedukten (tysk)
* Info om vandreturer langs akvedukten (tysk)
* Nettside for stiftelsen for bevaringen av akvedukten (tysk)
* Restaurert akveduktbrok nær Mechernich (tysk)
Leting

:*«Leting» kan også vise til [[søk]].*
**Laoting** (kinesisk: 乐亭县; pinyin: *Làotíng Xiàn*) er et fylke i byprefekturet Tangshan i provinsen Hebei i Folkerepublikken Kina. I 1999 hadde det en befolkning på  innbyggere.

## Kulturminner
Li Dazhaos gamle bosted (*Li Dazhao guju*, 李大钊故居) ble i 1988 oppført på Folkerepublikken Kinas liste over kulturminner.

## Administrative enheter
**Subdistrikt:**
*Chengqu (城区街道)

**Storkommuner:**
*Laoting (乐亭镇), Tangjiahe (汤家河镇), Hujiatuo (胡家坨镇), Wangtan (王滩镇), Yangezhuang (闫各庄镇), Matouying (马头营镇), Xinzhai (新寨镇), Tingliuhe (汀流河镇), Jianggezhuang (姜各庄镇), Maozhuang (毛庄镇), Zhongbao (中堡镇)

**Kommuner:**
*Panggezhuang (庞各庄乡), Daxianggezhuang (大相各庄乡), Guhe Township (古河乡).
## Referanser


## Eksterne lenker
* Laotings hjemmesider
Vitenskapskomiteen for mat og miljø

**Vitenskapskomiteen for mat og miljø** (**VKM**, tidligere **Vitenskapskomiteen for mattrygghet**) er et faglig uavhengig statlig organ som gjennomfører vitenskapelige risikovurderinger på områdene trygg mat, matproduksjon og miljø, på oppdrag fra Mattilsynet  og Miljødirektoratet. VKM vurderer i tillegg spørsmål knyttet til dyrehelse, plantehelse, dyrevelferd og kosmetikk for Mattilsynet, og mikrobiologiske produkter og fremmede organismer og handel med truede arter (CITES) for Miljødirektoratet. Dessuten gjør komiteen miljørisikovurderinger av genmodifiserte organismer for Miljødirektoratet. Vurderingene brukes som kunnskapsgrunnlag for innspill til de ulike departementene i Norge. Vurderingene er også grunnlag når Mattilsynet gir råd og fastsetter regelverk. Komiteen kan også selv ta opp saker på eget initiativ. Risikovurderingene gjøres på uavhengig grunnlag etter internasjonalt fastsatte metoder. 

VKM er administrativt underlagt Folkehelseinstituttet. Vitenskapskomiteen oppnevnes av Helse- og omsorgsdepartementet for fire år av gangen. Rundt 100 eksperter fra vitenskapelige institusjoner i Norden er medlemmer av komiteen. De oppnevnes i kraft av sin faglige ekspertise, og ikke på bakgrunn av hvor de er ansatt. VKM består av en hovedkomité og elleve faggrupper. Hovedkomiteen arbeider med overordnede og prinsipielle saker, tverrfaglige problemstillinger og spørsmål som faller utenfor de enkelte faggruppenes områder. Arbeidet med risikovurderinger utføres av VKMs faggrupper. Ved behov hentes også eksterne eksperter inn. Et vitenskapelig sekretariat står for den daglige driften.

En risikovurdering i VKM er en gjennomgang, sammenstilling og vurdering av vitenskapelig kunnskap og data. Bakgrunnen for vurderingene er blant annet forskningsresultater publisert i fagfellevurderte, vitenskapelige tidsskrifter, risikovurderinger fra nasjonale eller internasjonale organer og analyseresultater fra kartlegging og overvåking. Risikovurderingene publiseres på VKMs nettside. 

VKM er norsk kontaktpunkt for den europeiske myndighet for næringsmiddeltrygghet, European Food Safety Authority (EFSA). EFSA gjennomfører uavhengige, åpne, vitenskapelige risikovurderinger knyttet til mat. EFSA gir råd til EU-kommisjonen, EU-parlamentet og til medlemslandene i EU.

Kirstin Færden var direktør for VKM-sekretariatet fra opprettelsen i 2004 til 2012, da Lars E. Hanssen overtok direktørstillingen frem til han gikk av med pensjon i 2019. Cecilie Rolstad Denby var direktør fra 2019 til 2021, da Harald Gjein ble utnevnt til ny direktør.

## Referanser


## Eksterne lenker
* Vitenskapskomitéens nettsted
Norsk Landbruksrådgiving

**Norsk Landbruksrådgiving SA** (**NLR**) er et landsdekkende samvirkeforetak med over 370 medarbeidere. Foretaket er medlemseid og har rundt  medlemmer og tilsammen 370 ansatte. Organisasjonen har seks regionavdelinger. NLR driver faglig utvikling og rådgivning og er et bindeledd mellom landbruksforskningen og landbruket. NLR utvikler og etterprøver kunnskap gjennom lokale forsøk. Årlig utføres nærmere 700 feltforsøk hos medlemmene. Denne kunnskapen er grunnlag for rådgiving i planteproduksjon, teknikk, næringsutvikling, økonomi, klima- og miljøtiltak. 

Rådgivingen i NLR konsentrerer seg i hovedsak om agronomi, landbruksbygg, maskinteknikk, presisjonslandbruk, hydroteknikk, veksthus, HMS, næringsutvikling, økonomi, økologisk landbruk, klima og miljø.

Virksomheten er eid og styrt av næringsutøverne i landbruket og finansieres av disse, samt prosjektmidler og midler over Jordbruksavtalen. Virksomheten er medlem av interesseorganisasjonen Norsk Landbrukssamvirke.

## Historikk
Norsk Landbruksrådgiving (NLR) byttet navn fra Landbrukets Forsøksringer (LFR) 1. april 2008.

I 2010 overtok Norsk Landbruksrådgiving ansvaret for bygningsteknisk rådgiving og planlegging i landbruket og utviklet tilbudet innen maskinteknisk rådgiving. 

Fra 2014 ble tidligere Landbrukets HMS-tjeneste en del av Norsk Landbruksrådgiving, organisert som en egen fagavdeling med femti HMS-rådgivere og  medlemmer over hele landet. Norsk Landbruksrådgiving tilbyr rådgiving innenfor helse, miljø og sikkerhet i landbruket i form av HMS-besøk på gården, helseoppfølging hos bedriftshelsetjeneste, kurs og andre faglige tilbud, samt krisehåndtering.

Norsk Landbruksrådgiving (NLR) gikk fra elleve foretak til ett nytt samvirkeforetak 1.januar 2024.

## Referanser


## Eksterne lenker
*
Rybo

**Rybo NOR AS** var en norsk møbelfabrikk med tilhold i Øystese, Hardanger. Fabrikken ble etablert i 1918.

Blant bedriftens merkevarer var «Siesta», designet av Ingmar Relling; Balans-stoler som  «Easy», designet av Oddvin Rykken; Laminette tegnet av Sven Ivar Dysthe; Falcon tegnet av Sigurd Resell og Garden tegnet av Peter Opsvik.

## Eksterne lenker
* Rybo AS 
* Klassikeren: Siesta-stolen
Martin Olsen (musiker)

**Martin Olsen** (født 25. september 1982 i Kristiansand) er utdannet trombonist fra Det Jyske Musikkonservatorium og Universitetet i Stavanger. 

Han har representert Norge i The World Orchestra of jeunesses musicales i perioden 2006&ndash;2007. Han har tidligere spilt i Vennesla Brass og Stavanger Brass Band. Han er bosatt i Oslo og jobber som dirigent og messingpedagog.

## Eksterne lenker
* 
* The World Orchestra of jeunesses musicales
* Martin Olsens profil hos Stavanger Brass Band
Sætervika (Samnanger)

**Sætervika** er et sted i Samnanger kommune i Vestland. 

Stedet har få innbyggere, og ligger ca. 2 kilometer sør for kommunesenteret Tysse, langs Europaveien i retning Hålandsdalen / Eikelandsosen / Løfallstrand. 

Denne vika er kjent for Sætervika Ungdomssenter, som eies av NLM (Norsk Luthersk Misjonssamband).
Arredondo

**Arredondo** er en kommune som ligger i den autonome regionen Cantabria i Spania. Kommunen ligger i distriktet Comarca del Asón-Agüera. Arredondo grenser i nord til Ruesga og Riotuerto i øst til Ruesga, i sør til Soba og i vest til Ruesga og Miera. Arredondo ligger om lag 45 kilometer fra Cantabrias hovedstad Santander.

Elvene Asón og Bustablado renner gjennom Arredondo.

## Steder i kommunen
* Alisas
* Arredondo
* Asón
* El Avellanal
* La Iglesia
* Rocías
* La Roza
* Socueva
* Tabladillo
* Val del Asón

## Referanser


## Eksterne lenker
*
Lyon Playfair

**Lyon Playfair** (født 21. mai 1818 i Bengal, død 29. mai 1898 i London) var en britisk vitenskapsmann og politiker. 

Playfair studerte kjemi i London og Giessen, og fikk blant annet et professorat i Edinburgh i tidsrommet 1858-59. Playfair deltok under verdensutstillingene i London i 1851 og 1862 og i Paris i 1878 som formann i flere komitéer som hadde som oppgave å undersøke viktige tekniske og administrative spørsmål.

I perioden 1868-92 var Playfair med sitt uttalte liberale standpunkt medlem av underhuset, hvor han i perioden 1880-83 fungerte som talsmann (*chairman of committees*).

I perioden 1873-74 var han sjef for postverket i William Gladstones regjering og ble i 1873 medlem av Privy Council. I 1886 satt Playfair som undervisningsminister i Gladstones tredje regjering.

Playfair ble i 1892 opphøyd til baron (Baron Playfair av St. Andrews) og ble samme år utnevnt til kammerherre (*lord-in-waiting*) hos dronning Victoria.

Playfair var også en sterk forkjemper for Playfair-chifferet som har fått hans navn, selv om det først ble beskrevet av Charles Wheatstone.

## Referanser


## Kilder
* Nordisk Familjebok Ugglaupplagan. 21. Papua – Posselt. s 1055

## Eksterne lenker
* 
*
Bühnsdorf

**Bühnsdorf** er en kommune i kretsen Segeberg i Schleswig-Holstein, Tyskland. Bühnsdorf ligger i Bad Bramstedtlands amt.

## Referanser


## Eksterne lenker
*
Roy Andreas Dahl

**Roy Andreas Dahl** (født 12. februar 1958 i Langevåg, Sunnmøre) er en norsk bildekunstner. Han har utdannelse i tegning, form og farge fra Borgund yrkesskole, Westerdahl Grafiske Design og studier hos maleren og skulptøren Tore Bjørn Skjølsvik.

Gjennomgående i bildene til Dahl er at han tør å la de friske fargene stå i kontrast til hverandre.

Han har medvirket på flere kollektivutstillinger og har hatt separatutstilliger i flere kunstforeninger og gallerier i hele Norge blant annet fem ganger i Tjømes kunstsalong i Oslo og i Trygve Lie-galleriet i Sjømannskirken i New York.

Dahl er blant annet innkjøpt av Dyno Industrier, Hydro, Statoil, flere banker, institusjoner og Vestfold fylkeskommune.

Han har sitt atelier i barndomshjemmet i Langevåg.
Samantha Mumba

**Samantha Mumba** (født 18. januar 1983) er en sanger og filmskuespillerinne. Hun er født i Irland. Hennes far er fra Zambia.

Hun spilte i filmen *The Time Machine* i 2002.

## Referanser


## Eksterne lenker
* 
* 
* 
*
Slemdals bankende hjerte (Siljanspelet 2008)

**Slemdals bankende hjerte (Siljanspelet 2008)** er et historisk skuespill. Det blir spilt i Kullkjelleren, Siljan, 4. september&ndash;7. september 2008.

## Handling
Handlingen har direkte tilknytning til spelstedet, Kullkjelleren. Kullkjelleren inngik nemlig som en del av Moholt jernverk, som var Slemdals nye, store arbeidsgiver i 1731.

Anna Engelstad er en ung og bitter enke, en hardt arbeidende outsider som ønsker å drive mannens gård slik hun personlig vil.

Anna Engelstad vil selv velge hvem hun skal selge skog til når jernverksportene blir åpnet. Moholt jernverk var beliggende på Eide i Siljan kommune, den gang Slemdal, og inngikk som en del av Fritzøe Verk i Larvik.

Raskt brygger det opp til maktkamp mellom Fritzøe jernverk og Fossum jernverk om hvilke grunneiere som skal stå for leveransene hvor.

Anna Engelstad (spilt av Jeanne Bøe) er en sta, kjeftende kvinne som havner i klemme mellom de to makthaverne, hvor Fritzøes Frantz Edler (spilt av Hans Jacob Sand) står frem som meget mer sympatisk enn den slue Elchier (spilt av Staffan Klasson) fra Fossum jernverk og håndlangeren hans, sakfører Bagge (spilt av Henrik Berg Larsen).

**Manus**
*Jeanne Bøe

**Regi**
*Hans Jacob Sand

**Musikk/lyd**
*Jørn Arve Rønningen 
*Jeanne Bøe

**Noen roller**
Menneskerettigheter i Uganda

**Menneskerettigheter i Uganda** omhandler menneskerettighetessituasjonen i Uganda fra Idi Amins diktatur i 1971 og fremover. Landet har fortsatt store problemer med å gjennomføre allmennelige menneskerettigheter når det gjelder tortur, barnearbeid og frihet (?) Så mange som tretten sikkerhetsorganisasjoner er tilknyttet Yoweri Musevani sitt styre, noen av dem er kun ansvarlige overfor presidenten, og er ikke ansvarlige ovenfor parlamentet. Organisasjonene fører saker mot motstandere av regimet, gjennomfører bortførelser, forsvinninger, drap, og opptrer både uavhengig og i samarbeid med andre organisasjoner, og i samarbeid med politiet i Uganda. De er også involvert i brudd på menneskerettighetene er også involvert i forfølgelse av media og den politiske opposisjonen.

## Pressefrihet
Under Idi Amins diktatur (1971–1979) var all presse i Uganda kontrollert av myndighetene. Da Yoweri Museveni tok makten i 1986, ble det innført reformer for Ugandas journalister. Myndighetene hadde fremdeles kontroll over mediene, men det var en merkbar forbedring fra Amins tidligere styre. 

Forfølgelsen av journalister fortsatte og menneskerettighetsorganisasjonen Human Rights Watch (HRW) hevder at bruken av tortur har økt betraktelig de siste ti årene. Dessuten blir dagens journalister trukket for retten rundt regnet ti ganger så ofte i dag som i de gjorde i de 25 foregående årene.

Landets grunnlov har en lov som forbyr journalister å skrive «falske nyheter». Denne loven gjør det lettere for myndighetene å stille journalister for domstolen. Dog tenderer domstolene til å dømme i journalistenes favør fremfor myndighetens i disse sakene.

På 1990-tallet ble det startet flere uavhengige radiostasjoner. Mange av de nye kanalene ble lagt ned da de ikke kunne betale de høye lisensavgiftene myndighetene innførte. 

I dag har man ifølge Norsk Senter for demokratistøtte, en rekke uavhengige medier, og pressefriheten respekteres. Generelt slipper både regjeringskritikk og opposisjonens synspunkter til.

### Menneskerettigheter
Uganda har straffen livstid i fengsel for homofili.

## Referanser
Bring

**Bring** er et norsk post- og logistikkselskap med virksomhet i Norden. Bring er i Norge den delen av Post-konsernet som betjener bedriftskundene og de deler av driften som retter seg mot bedriftskunder. Selskapet eies av Posten Bring.

Bring ble etablert som merkevare i 2008, og er et resultat av Posten Bring sin vekststrategi og satsing mot det nordiske bedriftsmarkedet. Det ble i perioden 1998-2008 kjøpt opp en rekke selskap for å kunne betjene det nordiske markedet. 

Etter 10 år med oppkjøp ble ideen bak Bring realisert og Bring er i sin helhet et selskap som er bygget opp av oppkjøp av flere små og store transportører. 

Box Solutions (før OCS, Oslo Container, Stevedor og Wajens) var et transport- og lagerfirma underlagt Posten Norge. De hadde sitt hovedområde i Oslo og omegn. Deres hovedfunkjson var å drive lagerdrift og containerdepot og transport. Administrerende direktør var Erik Mørch. I 2008 skiftet selskapet navn til Bring Logistics Solutions. 

## Referanser




## Eksterne lenker
* 
*
Den Nye Social-Demokraten

***Den Nye Social-Demokraten*** kom ut første gang i Oslo i 1920 under navnet *Arbeider–Politikken*, og hadde som undertittel *Organ for Den socialdemokratiske Opposition.* Det dreide seg om en opposisjon internt i Arbeiderpartiet. 

*Arbeider-Politikkens* første redaktør Oscar Pedersen hadde høsten 1920 gjort det klart at han gikk inn for å etablere et eget sosialdemokratisk parti. Det var før opposisjonens styre hadde tatt et endelig standpunkt i saken. I januar 1921 ble splittelsen gjennomført ved at sosialdemokratene brøt med Arbeiderpartiet. De etablerte Norges Socialdemokratiske Arbeiderparti og gjorde *Arbeider-Politikken* til sitt hovedorgan.

Arbeiderpartiets hovedorgan var ''Social-Demokraten''. I 1923 byttet denne avisen navn til *Arbeiderbladet*, etter ordre fra Moskva. Da endret *Arbeider-Politikken* sitt navn til *Den Nye Social-Demokraten*.

*Den Nye Social-Demokraten* kom ut to ganger ukentlig fram til høsten 1921, da den ble dagsavis. I 1924 var utgivelsesfrekvensen redusert til tre ganger ukentlig. Avisa opphørte etter samlingskongressen der Norges Socialdemokratiske Arbeiderparti og Det norske Arbeiderparti fusjonerte i 1927.

Redaktøren ved oppstarten i 1920, Oscar Pedersen, hadde tidligere vært redaktør i Arbeidernes Pressekontor. Redaksjonssjef var Hans Amundsen, tidligere  journalist i *Social-Demokraten* og redaktør av avholdsavisen *[[Folket]]*. I 1921 overtok Amundsen som redaktør. Han er karakterisert som en av de fineste stilister i norsk presse i sin samtid.
## Referanser
Ole Nicklas Mienna Guttorm

**Ole Nicklas Mienna Guttorm** (født 16. mai 1996 i Kautokeino) er en norsk skuespiller som debuterte som «lille Aslak» i *[[Kautokeino-opprøret (film)|Kautokeino-opprøret]]*, bare 11 år gammel. Filmen, som hadde norgespremiere 18. januar 2008, mottok senere det samme året fem priser, inkludert Folkets Amanda under den årlige Amanda-utdelingen.

## Filmografi
* *[[Kautokeino-opprøret (film)|Kautokeino-opprøret]]* (2008)

## Referanser


## Eksterne lenker
*
Dingyuan

**Dingyuan** (kinesisk: 定远县; pinyin: *Dìngyuǎn Xiàn*) er et fylke i byprefekturet Chuzhou i provinsen Anhui i Folkerepublikken Kina. Det hadde i 1999 et folketall på .

## Referanser
Det osmanske rikes riksvåpen

Sultanene for Det osmanske riket førte sitt stiliserte navnetrekk, kalt tugra, som rikets emblem i stedet for den europeiske riksvåpentradisjonen. Et egentlig riksvåpen ble første gang vedtatt 17. april 1882 av sultanen Abd-ul-Hamid II. Det er fullstappet med symbolikk. Noen få av de grafiske elementene ble beholdt i den tyrkiske republikkens emblem, skjoldets fasong, den oppovervendte halvmånen og stjernen.

## Symbolikk

Emblemets øverste del symboliserer statslederen, med sultanens tugra omgitt av solstråler og et banner i form av en oppovervendt grønn halvmåne.  Banneret har teksten «Herskeren over Det osmanske rike, Sultan Abdülhamit, som setter sin lit til Gud». Grønt er islams farge.

Den sentrale delen symboliserer staten og kronen. Skjoldet sentralmotiv er en stilisert gull sol. Skjoldets kant er rød med gull stjerner. Antallet stjerner har variert mellom åtte og tolv. Over skjoldet er Osman Gazis turban, tilsvarende en krone og et symbol for den tyrkiske tronen og ambisjonen om verdensherredømmet. 

Omkring skjoldet henger to flagg, Anatolia og de andre asiatiske eyaletes røde flagg med hvit halvmåne og stjerne, og Rumelias grønne flagg med tre hvite halvmåner. 

Utenfor flaggene stikker det ut våpen og symboler. Ovenfra og nedover til venstre:
* Spyd
* Enkeltbladet hellebard
* Dobbeltbladet hellebard
* Spyd
* Sabel
* Kanon med tre kuler
* Sverd
* Trompet (?)
* Septer

Ovenfra og nedover til høyre:
* Spyd
* Rifle med bajonett
* Enkeltbladet hellebard
* Revolver
* Vekt
* To bøker: Koranen øverst, Sunna under
* Overflødighetshorn med blomster
* Anker

Under skjoldet er det gull filigransmønster. I mønsteret en oppsats av en fakkel, et blåseinstrument («zurna»), og et pilekogger.
Nederst henger fem ordensmedaljer. Fra heraldisk venstre mot høyre:

* Şefkat-ordenen,
* Osmanieordenen,
* Æresordenen,
* Mecidi-ordenen,
* Nişan-ı Ali-ordenen.

## Referanser
Hong’an

**Hong'an** (kinesisk: 红安县; pinyin: *Hóng'ān Xiàn*), tidligere **Huang'an**, er et fylke i byprefekturet Huanggang i provinsen Hubei i Folkerepublikken Kina. I 1999 var befolkningen på  innbyggere.

Hong'an kalles gjerne «generalenes fylke» ettersom flere enn 400 armegeneraler har stammet herfra, og en rekke andre militære ledere, blant dem den tidligere president Li Xiannian (1909–1992).

## Referanser
Fylkesvei 4438

**Fylkesvei 4438** går mellom Hognestad og Fosse i Time kommune.

Frem til 2019 hadde veien betegnelsen fylkesvei 210 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Doodiaslekten

***Doodia*** er en slekt av bregner innen bjønnkamfamilien, som igjen er en del av den monofyletiske ordenen Polypodiales.

Slekten har 17 kjente arter. De fleste *Doodia*-arter er sørlige, med utbredelse på den sørlige halvkule. Flere arter er avgrenset til Australia, øvrige Oseania, og Stillehavet inklusive Hawaii.

Bregnene vokser normalt langs bakken, og de unge skuddene kan ha et anstrøk av rødt. Plantene har blader som står ut i rosettformasjon fra grunnen. Ingen av artene vokser i Norge.

## Arter
* *[[Doodia aspera]]* eller «Prickly Rasp fern»
* *[[Doodia australis]]* eller «Rasp fern» (Australia, New Zealand)
* *[[Doodia caudata]]* eller «Small Rasp fern»
* *[[Doodia dissecta]]* (Australia)
* *[[Doodia dives]]* 
* *[[Doodia heterophylla]]* (Australia)
* *[[Doodia kunthiana]]* 
* *[[Doodia linearis]]*
* *[[Doodia lyonii]]* (Hawaii)
* *[[Doodia marquesensis]]* 
* *[[Doodia maxima]]* 
* *[[Doodia media]]* eller «Hacksaw fern»
* *[[Doodia milnei]]* 
* *[[Doodia mollis]]* (New Zealand)
* *[[Doodia paschalis]]* 
* *[[Doodia scaberula]]*
* *[[Doodia squarrosa]]*

## Referanser


## Eksterne lenker
* 
* Liste over Doodia-arter.
Sadleriaslekten

***Sadleria*** er en slekt av bregner innen bjønnkamfamilien, som igjen inngår i den monofyletiske ordenen Polypodiales.  Slekten har 6 kjente arter, mange av dem sørlige.

Bregnene vokser normalt langs bakken, og de unge skuddene har ofte et anstrøk av rødt. Plantene er 10–50&nbsp;cm høye, og har blader som står ut i rosettformasjon fra grunnen. Ingen av artene vokser i Norge.

## Arter
* *[[Sadleria cyatheoides]]* (Hawaii)
* *[[Sadleria pallida]]* 
* *[[Sadleria souleyetiana]]* 
* *[[Sadleria squarrosa]]*
* *[[Sadleria unisora]]* 
* *[[Sadleria wagneriana]]*

## Referanser


## Eksterne lenker
* 
* Liste over Sadleria-arter.
Cervélo TestTeam

**Cervélo TestTeam** var et profesjonelt kontinentallag innenfor landeveissykling. Laget ble grunnlagt i august 2008 av sykkelprodusenten Cervélo sammen med komponentleverandørene Vittoria, Zipp, Speedplay og 3T. 

Målet var å få en ekstern navnesponsor, men det lyktest ikke, og i august 2010 ble det kjent at laget kom til å bli lagt ned etter sesongen. Cervélo gikk inn som navne- og sykkelsponsor for Garmin-Transitions, og åtte av rytterne (blant andre Thor Hushovd, Gabriel Rasch og Heinrich Haussler fulgte med, sammen med kvinnelaget. Carlos Sastre hadde på dette tidspunktet allerede offentliggjort at han kom til å forlate laget.

## Ryttere 2010

## Se også
* Cervélo TestTeam sesongen 2009
* Cervélo TestTeam sesongen 2010

## Eksterne lenker
*
Braineaslekten

***Brainea*** er en slekt av bregner i bjønnkamfamilien (Blechnaceae), som inngår i den monofyletiske ordenen Polypodiales.

Hittil kjenner man bare til én art av Brainea, nemlig ***Brainea insignis***, som vokser i høyereliggende strøk av tropisk Asia. Det er derimot ikke usannsynlig at det vil oppdages flere arter, da mange *Blechnaceae*-arter antas å være uoppdagede, og antallet arter av familien er uforholdsmessig høyt i nettopp Asia.

Bregnene vokser normalt langs bakken, og har blader som står ut i rosettformasjon fra grunnen.

## Arter
* *[[Brainea insignis]]* (tropisk Asia)

## Referanser


## Eksterne lenker
* 
* Liste over Brainea-arter.
Gyllen fallskjerm

**«Gyllen fallskjerm»** er en kontraktfestet avtale mellom en bedrift og en ansatt, vanligvis en toppleder, som spesifiserer økonomisk kompensasjon dersom hen må forlate sin stilling. Enkelte ganger vil det være krav om at spesielle vilkår må være oppfylt, vanligvis endringer i eierskap av bedriften, for at den gylne fallskjermen skal utløses. Ofte stilles det imidlertid ikke særskilte betingelser ved årsaken til fratredelsen.

De som tilbyr gylne fallskjermer argumenterer med at de tjener flere formål:

# Det blir enklere å tiltrekke seg og beholde ledere, spesielt i virksomheter der fusjoner forekommer ofte.
# Det hjelper lederen i å opptre objektivt i forbindelse med bedriftsovertakelser.
# Det kan hindre uønskede overtakelser ved at kostnadene blir høye.

Motstandere av gylne fallskjermer besvarer dette med:

# Det er en fare for oppsigelse i alle stillinger, og ledere er allerede godt lønnet
# Ledere har allerede et betrodd ansvar i virksomheten, og skulle ikke behøve ekstra insentiver for å holde seg objektive.
# Kostnaden ved gylne fallskjermer utgjør bare en liten prosentandel av overtakelseskostnadene.

Den første kjente bruken av uttrykket «gyllen fallskjerm» daterer seg til 1961, da kreditorer forsøkte å frata Howard Hughes kontrollen i Trans World Airlines (TWA). Kreditorene tilbød Charles C. Tillinghast Jr. en arbeidskontrakt – kalt en gyllen fallskjerm med referanse til beskyttelsen en fallskjerm representerer – med vern mot en temmelig sikker avskjed dersom den anerkjente piloten Howard Hughes skulle klare å opprettholde kontrollen i TWA.

Bruken av gylne fallskjermer økte kraftig på 1980-tallet, som en reaksjon på den store økningen i overtakelser og fusjoner. I Norge kom uttrykket i vanlig bruk rundt 1990.

Ifølge en studie fra 2006 utført av Hay Group, har franske ledere de største gylne fallskjermene i Europa, mens de franske lederlønningene ligger på det europeiske gjennomsnittet.

## Gylne fallskjermer i Norge
Fra 1990 til 2006 ble nærmere 40 avtaler om gylne fallskjermer utløst i Norge. De tre mest lukrative sluttpakkene har gått til:

# Kjell Almskog som måtte forlate et Kværner i dyp krise i 2001. Dagens Næringsliv har beregnet verdien av sluttpakken og pensjonen til å være 78 millioner kroner.
# Jens P. Heyerdahl forlot Orkla etter å ha tapt maktkampen mot Stein Erik Hagen i 2000. Sluttpakken hadde en verdi på ca. 42 millioner kroner.
# Harald Norvik fikk en sluttpakke verd over 28 millioner kroner etter sin avgang fra Statoil i 1999. Etter massiv kritikk sa han fra seg deler av sluttpakken.

## Referanser
Salpichlaenaslekten

**Salpichlaena-slekten** (latin: *Salpichlaena*) er en slekt av bregner innenfor bjønnkamfamilien, som inngår i en større, monofyletisk orden, nemlig *[[Polypodiales]]*.

Slekten har minst 4 arter, som alle vokser i Latin-Amerika nord til Karibien. Flere av artene vokser relativt høytliggende.

Bregnene vokser i stor grad som klatrende bregner i skråninger, fjellandskap og bergsprekker. Et viktig kjenntegn er de unge skuddene, som ofte har et anstrøk av rødt. Plantene har blader som står ut i rosettformasjon fra grunnen.

## Slekter og arter
* *[[Salpichlaena hookeriana]]* (Latin-Amerika)
* *[[Salpichlaena orientalis]]* (Latin-Amerika)
* *[[Salpichlaena thalassica]]* (Latin-Amerika)
* *[[Salpichlaena volubilis]]* (Latin-Amerika)

## Referanser


## Eksterne lenker
*
Søvik barne- og ungdomsskole

**Søvik skole** er en offentlig barne- og ungdomsskole på Søvik i Alstahaug kommune i Nordland. Elevene kommer fra Hamnes i sør til Kleiva i nord, alle fra øya Alsten. Skolen har ca. 85 elever. Skolen ligger ved foten av Stortinden som er den sydligste av Sju søstre. I nærheten av skolen ligger også Vettfjellet, Søvikskaret og bygda Søvikmoen.
Stenochlaenaslekten

**Stenochlaena-slekten** (latin: *Stenochlaena*) er en slekt av bregner innen bjønnkamfamilien, som på sin side inngår i en større monofyletisk orden: *[[Polypodiales]]*.  Slekten har minst én art, som vokser i det sørlige Kina.

Bregnene vokser som klatrende bregner i skråninger, fjellandskap og bergsprekker. Et viktig kjenntegn er de unge skuddene, som ofte har et anstrøk av rødt. Plantene har blader som står ut i rosettformasjon fra grunnen.

## Slekter og arter
* *[[Stenochlaena hainanensis]]* (Kina)

## Referanser


## Eksterne lenker
*
Aimé Haegeman

**Aimé Haegeman** (født 1861 død 1935) var en belgisk rytter som deltok i de olympiske leker 1900 i Paris.

Haegeman ble olympisk mester i sprangridning med hesten «Benton II». Han brukte 2 minutter og 16 sekunder på den 850 meter lange banen med 22 hinder.

## OL-medaljer
* 1900  Paris -  **Gull** i hestesport, sprangridning  Belgia

## Referanser


## Eksterne lenker
*
Dominique Gardères

**Dominique Maximilien Gardères** (1856–1898) var en fransk rytter som deltok under OL 1900 i Paris.

Gardères ble olympisk mester i høydehopp med hesten Canéla. Han delte tittelen med italieneren Giovanni Giorgio Trissino på hesten Oreste, begge med høyden 1,85 meter.

## OL-medaljer
* 1900  Paris -  **Gull** i hestesport, høydehopp  Frankrike

## Referanser


## Eksterne lenker
*
International School of Ulaanbaatar

**The International School of Ulaanbaatar** (ISU) er en privat, internasjonal skole i Ulaanbaatar, hovedstaden i Mongolia. Den har mer enn 200 elever (2008) fra flere ulike land med forskjellige språk og kulturer. Skolen har *Pre-School* (3-4-åringer) *Kindergarden* (5-åringer) *Primary school* (1. klasse til 5. klasse) og *Secondary school* som består av *Middle School* (6-8 kl.) og *High School* (9-12 kl). Skolen har et bra utdanningsprogramm, blant annet IB.

## Eksterne lenker
Skolens hjemmeside
Giovanni Giorgio Trissino

**Giovanni Giorgio Trissino** (født 22. juli 1877, død 22. desember 1963) var en italiensk rytter som deltok i OL 1900 i Paris.

Trissino ble olympisk mester i høydehopp med hesten Oreste. Han delte tittelen med franske Dominique Maximilien Gardères på hesten Canéla, begge med høyden 1,85 meter. I lengehoppkonkurransen kom han og Oreste på andreplass med et hopp på 5,70 meter

## OL-medaljer
* 1900  Paris -  **Gull** i hestesport, høydehopp  Italia
* 1900  Paris -  Sølv i hestesport, lengdehopp  Italia

## Eksterne lenker
*
Green room

**Green room**, eller **greenroom**, er et engelsk uttrykk for et rom bak scenen der skuespillere og artister kan oppholde seg før og rett etter en opptreden. Uttrykket *green room* skal ha oppstått ved filmstudioene i Hollywood, der de ventende skuespillerne mellom tagningene satt utenfor studioene på de grønne gressmattene for å fordrive tiden. Det var altså ikke snakk om *rom* i vanlig forstand, men grønt var det i hvert fall. Navnet har levd videre i overført betydning som venterom for besøkende artister eller deltakere. Uttrykket har også kommet inn i det norske språket.

## Referanser
Constant van Langhendonck

**Constant Octave van Langhendonck** (født 4. februar 1870, død 1944) var en belgisk rytter som deltok under OL 1900 i Paris.

Langhendonck ble olympisk mester i lengdehopp med hesten Extra Dry. Han vant med et hopp på 6,10 meter.

## OL-medaljer
* 1900  Paris -  **Gull** i hestesport, lengdehopp

## Referanser


## Eksterne lenker
*
Fylkesvei 4432

**Fylkesvei 4432** går mellom Høyland og Lende i Time kommune.

Frem til 2019 hadde veien betegnelsen fylkesvei 207 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 218 (andre betydninger)

I Norge finnes **fylkesvei 218** i de følgende fylkene:

*Hedmark (primær fylkesvei)
*Fylkesvei 218 (Hedmark) (før 1. januar 2010}
*Fylkesvei 218 (Hordaland)
*Fylkesvei 218 (Møre og Romsdal)
*Fylkesvei 218 (Rogaland)
Kommandør (ordensklasse)

**Kommandør** er en ofte benyttet betegnelse på en grad innen en orden, i særdeleshet i ordener som er organisert etter mønster av den franske Æreslegionen. Slike ordener har fem grader med trinnene:
*storkors (*grand-croix*)
*storoffiser (*grand officier*) 
*kommandør (*commandeur*) 
*offiser (*officier*)
*ridder (*chevalier*)

I noen lands ordener er kommandørgraden delt i to klasser, den høyere klasse *kommandør med stjerne* og deretter *kommandør*. Dette gjelder i de to norske ordenene, St. Olavs Orden og Den kongelige norske fortjenstorden. Kommandør med stjerne tilsvarer storoffiser i ordener organisert etter mønster av Æreslegionen, mens kommandørgradene er ekvivalente. Forkortelsen *K<sup>1</sup>* benyttes ofte for kommandør med stjerne og kommandør av 1. klasse, mens forkortelsen *K* benyttes for kommandør.

Betegnelsen kommandør benyttes også som gradsbetegnelse i sjøforsvaret.

## Referanser


## Kilder
* «Ordensklasser og -insignier» i Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966, s. 16f
Beihanguniversitetets sportsarena

**Beihanguniversitetets sportsarena** (kinesisk: 北京航空航天大学体育馆; pinyin: *Běijīng Hángkōng Hángtiān Dàxué Tǐyùguǎn*) eller *Beihang University Gymnasium* er en innendørsarena som ligger ved Beihanguniversitetet i Beijing i Kina. Arenaen har en kapasitet på 5 400. Under Sommer-OL 2008 ble vektløftingskonkurransene holdt her og under paralympiske leker 2008 vil også styrkeløftkonkurransene bli holdt ved arenaen.

## Referanser


## Eksterne lenker
* 
* Olympic Venue Distribution overlay on Google Maps
Liste over storferaser

**Liste over storferaser** er nødvendigvis ikke ei uttømmende liste, men snarere en alfabetisk samling av de mest kjente rasene av storfe.

For enkelte raser defineres særskilte kjennetegn med hensyn på farge og utseende gjennom en såkalt rasestandard. Et eksempel på dette er Telemarksfe, som har definert særskilte kjennetegn når det gjelder horn og farge på kroppen. Andre raser avles ut fra mål om melkeproduksjon, kjøttfylde, kalveegnskaper, lynne osv. uten hensyn til farge. Et eksempel på dette er Norsk rødt fe. Noen raser defineres gjennom registrering i stambok. Det vil si at de dyr som stammer fra dyr innført i stamboka, defineres å tilhøre den aktuelle rasen. Eksempel på dette er Herefordkveg. 

For kategorisering etter land, se :Kategori:Kuraser.

## Storferaser
* Aberdeen Angus
* Abigar
* Abondance
* Adamawafe
* Afrikanerfe
* Ageroles
* Alataufe
* Albanisk fe
* Albéres
* Alentejana
* Algarvia
* American white park
* Amerifax
* Amrit mahal
* Anatolisk svart fe
* Andalusisk grått fe
* Andalusisk svart fe
* Angler
* Ankole
* Ansbach Triesdorfer
* Argentinsk criollo
* Armoricainefe
* Arouquesa
* Asturiana de los valles
* Aubracfe
* Aulie Ata-fe
* Aure-et-saint-girons
* Australsk Braford
* Australsk Lowline
* Avileña
* Ayrshirfe
* Azawakfe
* Baggarafe
* Ballum
* Barossa
* Barzona
* Bazadaise
* Beef Shorthorn
* Beefalo
* Beefmaster
* Béarnaisefe
* Belgisk blå
* Belgisk rødt fe
* Belmont red
* Belted Galloway
* Berrenda
* Bestuzhevfe
* Betizu
* Black baldy
* Blanca cacereña
* Blarkoop
* Bleue du Nord
* Blonde d'Aquitaine
* Blue grey
* Bonsmara
* Bordelaise
* Bohuskulla
* Boranfe
* Braford
* Brahmanfe
* Brangus
* Braunvieh
* Brava
* Bretonne pie noir
* British white
* Brown Swiss
* Buelingo
* Burlina
* Bushafe
* Bushuyevfe
* Butana- og Kenanafe
* Camarguekveg
* Canchimfe
* Charolais
* Chianina
* Chillinghamfe
* Corrientefe
* Dansk korthorn
* Dansk jersey
* Dansk svart og hvitt fe
* Deutsche Schwarzbunte alter Zuchtrichtung
* Dexterfe
* Dølafe
* Ennstaler Bergschecken
* Estisk holstein
* Estisk landrase
* Estisk punane
* Evolener
* Finsk ayrshire
* Gallowayfe
* Gelbvieh
* Georgisk fjellfe
* Girfe
* Herefordkveg
* Herens
* Islandsk ku
* Jerseyfe
* Jysk kvæg
* Karpatisk brunt fe
* Kaukasisk brunt fe
* Kinesisk gult fe
* Latvisk blå
* Latvisk brun
* Latvisk dansk rød
* Limousin (storferase)
* Litauisk hvitrygg
* Litauisk lys grå
* Litauisk rød
* Litauisk svart og hvit
* Lyngdalsfe
* Målselvfe
* Nordfinsk storferase
* Norsk rødt fe
* Polsk svart og hvit
* Ringamålako
* Rød dansk malkerase
* Schwarzbuntes Milchrind
* Sidet trønder- og nordlandsfe
* Simmentaler
* Skotsk høylandsfe
* Sortbroget Dansk Malkekvæg
* Spansk kampkveg
* Svensk fjällras
* Svensk låglandsboskap
* Svensk röd och vit boskap
* Svensk rödkulla
* Telemarksfe
* Tiroler Grauvieh
* Tysk angus
* Vestfinsk storferase
* Vestlandsk fjordfe
* Vestlandsk raudkolle
* Väneko
* Wagyū (gruppe med fire raser og mer enn 300 varianter)
** Japansk svart wagyū (kuroge washu)
** Japansk brun wagyū (akage washu)
** Japansk korthorn wagyū (nihon tankaku washu)
** Japansk polled wagyū (mukaku washu)
* Økvæg
* Østfinsk storferase
* Østlandsk rødkolle
Frederick Lane

**Frederick «Freddy» Claude Vivian Lane** (født 2. februar 1880, død 14. mai 1969) var en australsk svømmer.

Lane var Australias første olympiske deltaker. Under OL 1900 i Paris tihørte han det britiske laget.

Han ble olympisk mester to ganger, først på 200 meter fri og 45 mitutter senere vant han 200 meter hinder. Det var tre hinder i banen to til å klatre over og et til å svømme under.

## OL-medaljer
*  1900  Paris - **Gull** i svømming, 200 meter fri  Australia
*  1900  Paris -  **Gull** i svømming, 200 meter hinder  Australia

## Referanser


## Eksterne lenker
*
Tradeston

**Tradeston** er et område i den skotske byen Glasgow og ligger ved den sydlige elvebredden av Clyde. Området består for en stor del av næringsvirksomhet og industri som ble bygget opp etter andre verdenskrig og fremstår i dag som nedslitt. 

En del bygninger vil bli revet i forbindelse med utvidelsen av motorveien M74. Langs elven er det bygget en del nyere leilighetskomplekser og det er også planer om en ny gangbro over elven, som kan skape føre til en modernisering av området. Området betjenes av undergrunnsstasjonene West Street og Shields Road.
Bør Børson

**Bør Børson** har flere betydninger:

**[[Bør Børson Jr.]]*, en bok fra 1920 skrevet av Johan Falkberget.
**[[Bør Børson Jr. (teater)|Bør Børson Jr.]]*, en teaterversjonen (første gang oppført i 1929). 
**[[Bør Børson Jr. (film 1938)|Bør Børson Jr.]]*, en norsk filmkomedie fra 1938.
Sider forbundet med Egil Monn-Iversen og Harald Tusbergs musikalversjon(er) av Falkbergets verk:
**[[Bør Børson Jr. (musikal)|Bør Børson Jr.]]*, en musikal for scene (første gang oppført i 1972).
**[[Bør Børson jr. (album)|Bør Børson jr.]]*, et musikkalbum fra teateroppsetningen i 1972.
**[[Bør Børson Jr. (film 1974)|Bør Børson Jr.]]*, en norsk filmmusikal fra 1974 basert på forestillingen (stort sett med samme ensemble som sceneversjonen 1972).
**[[Bør Børson II]]*, en norsk filmkomedie fra 1976 med Rolv Wesenlund i hovedrollen. Oppfølger til filmen fra 1974.